A red and white coat of arms with a crown

Description automatically generated**РЕПУБЛИКА СРИJА** **КАБИНЕТ МИНИСТРА БЕЗ ПОРТФЕЉА ЗАДУЖЕНОГ ЗА ПОМИРЕЊЕ, РЕГИОНАЛНУ САРАДЊУ И ДРУШТВЕНУ СТАБИЛНОСТ**

На основу члана 23. став 2. Закона о државној управи („Сл. гласник РС“, број 75/05, 101/07, 95/10, 99/14, 30/18 – др. закон и 47/18, Решењем о употреби текуће буџетске резерве број 401-6199/2024 од 04. јула 2024 године(„Сл. гласник РС”бр. 58/24) у оквиру раздела 3. Влада, 3.28, - Кабинет министра без портфеља задуженог за помирење, регионалну сарадњу и друштвену стабилност Програм 2102 - Подршка раду Владе, функција 110 - Извршни и законодавни органи, финансијски и фискалани послови и спољни послови, Програмска активност 0054 – Координација активности у области друштвене стабилности; Економска класификација 463 - Трансфер осталим нивоима власти , Закључка Владе Републике Србије 05 број: 401-9020/2024-2 од 26. септембра 2024. године Кабинет министра без портфеља задуженог за координацију активности у области помирења, регионалне сарадње и друштвене стабилности (у даљем тексту: Кабинет министра) расписује

**ЈАВНИ КОНКУРС**

за подношење предлога за

П Р О Г Р А М

ФИНАНСИЈСКЕ ПОДРШКЕ, МЕРАМА И АКТИВНОСТИМА У ОБЛАСТИ РЕГИОНАЛНЕ САРАДЊЕ КРОЗ ПОДРШКУ JEДИНИЦАМА ЛОКАЛНЕ САМОУПРАВЕ У РЕПУБЛИЦИ СРБИЈИ У 2024. ГОДИНИ

ЦИЉ

Конкурс се расписује за доделу финансијских средстава јединицама локалних самоуправа и установама и другим организацијама чији је оснивач јединица локалне самоуправе.

Општи циљ Програма је јачање и унапређење регионалне сарадње у Републици Србији, са посебним акцентом на финансијску подршку јединицама локалне самоуправе, установама и другим организацијама чији је оснивач јединица локалне самоуправе. Програм је усмерен на активности које промовишу међусобно разумевање, очување заједничке културне баштине и изградњу трајних веза између различитих националних заједница. Посебан акценат ставља се на афирмацију идеја сарадње, као и на подршку програмима који ојачавају економски и социјални потенцијал Републике Србије кроз активну улогу грађана у процесу регионалне сарадње и изградње одрживих односа у оквиру мултикултуралног друштва.

Реализацијом Програма треба да се унапреде следеће мере:

Реализацијом Програма за који конкуришу потребно је да се подносиоци пријаве одлуче за испуњавање неке од следећих мера:

МЕРА 1 – ПОДРШКА РЕГИОНАЛНОЈ САРАДЊИ У КОНТЕКСТУ ПОМИРЕЊА И ДРУШТВЕНЕ СТАБИЛНОСТИ

Ова мера има за циљ јачање регионалне сарадње у Републици Србији у контексту помирења, друштвене стабилности и европских интеграција. Спроводи се кроз директну финансијску подршку локалним самоуправама за развој пројеката који промовишу регионалну кооперацију и решавање регионалних изазова.

МЕРА 2 – ПОДРШКА ПРОЈЕКТИMA ЗА ЈАЧАЊЕ РЕГИОНАЛНЕ САРАДЊЕ КРОЗ КУЛТУРНЕ И СПОРТСКЕ ИНИЦИЈАТИВЕ

Ова мера фокусира се на подршку пројектима који јачају регионалну сарадњу кроз културне и спортске иницијативе. Спроводи се кроз финансијску подршку локалним самоуправама за реализацију културних и спортских пројеката који доприносе помирењу и јачању регионалне кооперације.

МЕРА 3 – ПОДРШКА ПРОЈЕКТИMA СУСРЕТА ЛОКАЛНИХ И РЕГИОНАЛНИХ ЛИДЕРА ИЗ РЕГИОНА

Ова мера има за циљ организацију чешћих сусрета локалних и регионалних лидера из различитих друштвених области из региона ради вођења дијалога и успоставе сарадње.

МЕРА 4 – ПОДРШКА ПРОЈЕКТIMA ЗА ЈАЧАЊЕ РЕГИОНАЛНЕ САРАДЊЕ КРОЗ ПРИЛАГОДБУ ЕВРОПСКИМ СТАНДАРДИМА

Ова мера има за циљ подршку пројектима који помажу локалним самоуправама у адаптацији на европске стандарде у контексту помирења и друштвене стабилности. Спроводи се кроз финансијску подршку за иницијативе које ће помоћи у усаглашавању локалних политика и пракси са европским стандардима и вредностима.

МЕРА 5 – ПОДРШКА ПРОЈЕКТИMA ОРГАНИЗАЦИЈЕ ЗАЈЕДНИЧКИХ ПРЕКОГРАНИЧНИХ ПРОЈЕКАТА ЛОКАЛНИХ САМОУПРАВА

Ова мера има за циљ да пружи подршку локалним самоуправа у успостави прекограничне сарадње са локалним самоуправама из региона у циљу промовисања политике помирења, међуетниче сарадње и регионалне стабилности.

Програм је објављен на интернет страници <https://pomirenje.gov.rs/>

КОРИСНИЦИ СРЕДСТАВА

Финансијску подршку за спровођење активности у оквиру мере, под условима и на начин предвиђен овим Програмом могу да остварују јединице локалне самоуправе и установе и друге организације чији је оснивач јединица локалне самоуправе у складу са Законом о локалној самоуправи ("Службени гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон).

Подносилац предлога пројекта може бити носилац искључиво једног пројекта у оквиру Конкурса.

**Општи услови за јединице локалне самоуправе:**

1. Да је јединица локалне самоуправе/установа/друга организација на територији Републике Србије.
2. Да има активно тело управе (нпр. Општинско веће, Скупштину општине) које води делотворну развојну политику ради унапређења помирења и реализације заједничких или општих интереса, у складу са законом.

**Додатни услови за јединице локалне самоуправе:**

1. Да достави израђен детаљан буџет активности са прецизно дефинисаним ставовима и планом финансирања.
2. Да достави детаљан акциони план са дефинисаном динамиком спровођења предложених активности.

Уколико јединица локалне самоуправе/установа/друга организација у оквиру пријаве пројекта не достави неки од напред наведених докумената, пријава ће се сматрати непотпуном и неће бити узета у разматрање.

Kaбинет министра задржава право да изврши корекције ставки буџета пријављених пројеката према активностима које се спроводе.

НАМЕНА СРЕДСТАВА

Финансијска подршка за спровођење активности у оквиру мере обухвата накнаду трошкова јединицама локалне самоуправе/установама/другим организацијама у Републици Србији, у складу са овим Програмом.

**Прихватљиви трошкови** су:

* Људски ресурси - накнада за лица ангажована током трајања Програма на пословима координације, администрирања пројектом, финансијским управљањем и сл. као и накнада за лица ангажована на реализацији програмских активности (демонстратори, конференсијеи, лица ангажована у циљу реализација обука и друга лица); Наведена лица могу бити ангажована по основу уговора о ппп, уговора о делу и сл.
* Текући трошкови Програма нпр. трошкови закупа простора и трошкови за функционисање канцеларије (трошкови телефона, интернета, комуналних услуга, грејања, трошкови електричне енергије и сл.); трошкови канцеларијског материјала под условом да су неопходни за реализацију Програма; трошкови превоза; књиговодствене услуге; трошкови накнаде за услуге јавних плаћања које врши Управа за трезор; остали текући трошкови Програма.
* Трошкови програмских активности нпр. набавка услуга и добара неопходних за реализацију Програма; трошкови угоститељских услуга; трошкови смештаја и исхране према приложеном уговору и рачуну, водећи рачуна да буду економски оправдани. Потребно је за сваку активност дефинисану у предлогу Програма приказати појединачне трошкове по буџетским линијама. Називи активности у предлогу буџета морају да буду усклађени са називима активности у предлогу Програма.

**Неприхватљиви трошкови су:**

* финансирање политичких кампања,
* покушај политичке идеологизације кроз пројекат,
* куповина возила, техничке опреме, адаптација и опремање простора
* изградња инфраструктуре и грађевински радови у оквиру програмских активности,
* ретроактивно финансирање програма чија је реализација у току или чија је реализација завршена,
* програми којима се остварује добит.

ФИНАНСИЈСКИ ОКВИР

Средства за спровођење овог програма обезбеђена су Решењем о употреби текуће буџетске резерве број 05 број: 401-6199/2024 од 3. јула 2024. године (,,Службени гласник РС”, бр.39/24), у оквиру Раздела 3. Влада, Глава 3.28. - Кабинет министра без портфеља задуженог за помирење, регионалну сарадњу и друштвену стабилност Програм 2102 - Подршка раду Владе, функција 110 - Извршни и законодавни органи, финансијски и фискалани послови и спољни послови, Пројекат 0054 – Координација активности у области регионалне сарадње; Економска класификација 463 - Трансфер нижим нивоима власти – 20.668.000,00 динара.

Финансирање Програма врши се на основу уговора закљученог између реализатора Програма и Кабинета министра, којим се нарочито дефинише предмет програма/пројекта, рок у коме се програм/пројекат реализује, конкретне обавезе уговорних страна, износ средстава и начин обезбеђења и преноса средстава, инструмени обезбеђења за случај ненаменског трошења средстава обезбеђених за реализацију програма, односно за случај неизвршења уговорне обавезе – предмета Програма и повраћај неутрошених средстава.

Начин преноса одобрених средстава реализаторима Програма биће дефинисан уговором. Реализатор Програма је одговоран за законито и наменско трошење средстава.

Реализатор Програма је дужан да обавештава надлежни орган о његовој реализацији, у роковима одређеним уговором, као и да надлежном органу омогући праћење реализације Програма.

Након завршетка Програма, реализатор је дужан да на предвиђеним формуларима достави завршни извештај који се састоји од детаљног наративног и финансијског извештаја, извештај овлашћеног ревизора, као и пратећу документацију којом се доказује наменски утрошак средстава. Формулари извештаја биће доступни на званичној интернет страници Кабинета министра <https://pomirenje.gov.rs/> . Рок за достављање завршног извештаја је 30 дана од завршетка програма.

ТРАЈАЊЕ ПРОГРАМА

Програмске активности реализују се у трајању 6 месеци од дана преноса средстава, с тим да постоји могућност продужења рока за рализацију активности најдуже још 2 месеца .

КОНКУРСНА ДОКУМЕНТАЦИЈА И НАЧИН ПРИЈАВЕ

Конкурс је јаван и објављује се на интернет страници Кабинета министра <https://pomirenje.gov.rs/> и на порталу е-Управа.

Обрасци за подношење предлога Програма, доступни су и могу се преузети на званичној интернет страници Кабинета министра <https://pomirenje.gov.rs/> и на порталу е-Управа.

Пријаве се достављају у затвореној коверти. Пријаву чини следећа **обавезна документација достављена на прописаним обрасцима**:

* Попуњен образац пријаве на конкурс;
* Попуњен образац предлога пројекта( предлог пројекта мора бити потписан од стране законског заступника подносиоца предлога пројекта и оверен печатом);
* Попуњен образац буџета пројекта;
* Попуњен образац наративног буџета пројекта;
* За установе и друге организације чији је оснивач јединица локалне самоуправе оверена фотокопија оснивачког акта;
* Решење о избору законског заступника;
* Изјава законског заступника да ће приликом потписивања уговора приложити средства обезбеђења за испуњење уговорних обавеза

\*Обавезна документација доставља се у два примерка (оригинал и копија оригиналне документације);

Пријавне форматe попунити јасно и прецизно, како би се на најбољи могући начин процениле пријаве. Пријаве које су рађене на другим обрасцима и у којима су обрасци за писање предлога пројекта написани руком или писаћом машином неће се сматрати важећим.

**Предлоге пројекта доставити препрученом пошиљком или лично на адресу**:

Кабинет министра без портфеља задуженог за координацију активности у области помирења, регионалне сарадње и друштвене стабилности, *Булевар Михајла Пупина 2, Нови Београд 11070*.

На коверти обавезно треба назначити: пуно име и адресу пошиљаоца, назив пројекта и следећи текст: „*Пријава за доделу финансијске подршке мерама и активностима у области регионалне сарадње кроз подршку јединицама локалних самоуправа и установама и другим организацијама у Републици Србији у 2024. години*“ с назнаком **НЕ ОТВАРАТИ ПРЕ ЗАВРШЕТКА ЈАВНОГ ПОЗИВА ЗА ПОДНОШЕЊЕ ПРЕДЛОГА ПРОГРАМА.**

Благовременом пријавом сматра се препоручена пошиљка предата пошти / курирској служби / писарници најкасније до **17. октобра 2024. године (15 дана од расписивања)** (печат поште), без обзира на датум приспећа.

Неблаговремено поднете пријаве неће бити разматране, а непотпуне ће се сматрати неважећим.

РОК И НАЧИН ОБЈАВЉИВАЊА ПРИЈАВЉЕНИХ ПРОГРАМА

Листа вредновања и рангирања пријављених програма утврђује се у року не дужем од 60 дана од дана истека рока за подношење пријава. Резултати конкурса биће објављени на интернет страници Кабинета министра <https://pomirenje.gov.rs/> и на порталу е-Управа.

Учесници конкурса имају право увида у поднете пријаве и приложену документацију по утврђивању предлога листе вредновања и рангирања пријављених Програма, у року од 3 (три) радна дана од дана објављивања листе. Увид се може извршити искључиво уз претходну најаву.

На листу вредновања и рангирања учесници конкурса имају право приговора у року од 8 (осам) дана од дана њеног објављивања. Одлуку о приговору Кабинет министра доноси у року од 15 (петнаест) дана од дана његовог пријема.

Одлуку о избору Програма Кабинет министра донеће у року од 30 (тридесет) дана од дана истека рока за подношење приговора и иста ће бити објављена на интернет страници Кабинета министра <https://pomirenje.gov.rs/> и на порталу е-Управа.

Информације о јавном конкурсу могу се добити у Кабинету министра у времену од 11-15 часова и на е-маил адресу [konkurs@pomirenjе.gov.rs](mailto:konkurs@pomirenjе.gov.rs)

**КОНКУРС ЈЕ ОТВОРЕН ОД 02. ОКТОБРА ДО 17.ОКТОБРА 2024. ГОДИНЕ**

ОПШТИ КРИТЕРИЈУМИ ЗА ОЦЕЊИВАЊЕ ПРИЈАВА

|  |  |
| --- | --- |
| **Критеријум** | **Број бодова** |
| **1. Усклађености резултата и ефеката програма или пројекта са циљевима конкурса и доприноса остваривању јавног интереса у областима омладинског сектора** | **25** |
| 1.1. Усклађеност циљева и резултата предлога програма или пројекта са циљем конкурса | 13 |
| 1.2. Усклађеност предлога програма или пројекта са потребама циљне групе/крајњих корисника | 12 |
| **2. Капацитет носиоца програма или пројекта** | **18** |
| 2.1. Капацитети и искуство носиоца програма или пројекта | 6 |
| 2.2. Референце лица која реализују програм или пројекат | 6 |
| 2.3. Остварена партнерства и сарадња између различитих субјеката | 6 |

|  |  |
| --- | --- |
| **3. Садржај и изводљивост предлога програма или пројекта** | **18** |
| 3.1. Да ли су предложене активности логичне, одговарајуће, практичне и у складу са циљевима, очекиваним резултатима и предвиђеним циљним групама? | 6 |
| 3.2. Да ли је план реализације јасно разрађен и изводљив? | 6 |
| 3.3. Да ли су приказани индикатори мерљиви? | 6 |
| **4. Обухват и усклађеност са потребама циљних група** | **10** |
| 4.1. Број директних крајњих корисника у односу на предложене активности и финансијски план програма или пројекта | 5 |
| 4.2. Да ли је програмом или пројектом планирано укључивање младих из одговарајућих категорија (структура младих) у односу на циљ програма или пројекта? | 3 |
| 4.3. Да ли је предвиђено заступање принципа родне равноправности? | 2 |
| **5. Одрживост ефеката програма или пројекта** | **7** |
| 5.1. У којој мери су резултати програма или пројекта одрживи по престанку  финансирања? | 5 |
| 5.2. Да ли програм или пројекат нуди иновативно решење у области за коју се односи? | 2 |
| **6. Сврсисходност и рационалност трошкова програма или пројекта** | **13** |
| 6.1. Да ли су појединачне предложене буџетске линије оправдане у односу на планиране активности и резултате програма или пројекта укључујући и адекватност људских и финансијских ресурса? | 6 |
| 6.2. Да ли је висина предложеног трошка за планиране буџетске линије реална? | 7 |
| **7. Видљивост програма или пројекта** | **9** |
| 7.2. Да ли су приказани индикатори мерљиви? | 5 |
| **МАКСИМАЛАН БРОЈ БОДОВА** | **100** |

ПОСЕБНИ КРИТЕРИЈУМИ ЗА ОЦЕЊИВАЊЕ ПРИЈАВА

|  |  |
| --- | --- |
| **Критеријуми** | **Број бодова** |
| **Иновативност и оригиналност предлога пројекта**  - Пројекат демонстрира изузетну оригиналност у приступу решавања специфичних изазова који се односе на регионалну сарадњу и процесе помирења, кроз примену нових и неконвенционалних метода које доприносе повећању ефикасности активности **(6 бодова).**  - Употреба иновативних метода и техника у реализацији пројектних активности које нису раније примењиване у сличним контекстима, чиме се подстиче ново разумевање и решавање питања у области регионалне сарадње **(6 бодова).**  - Креативан приступ осмишљавању активности који укључује оригиналне и нове идеје са циљем побољшања међурегионалних односа и јачања сарадње **(3 бода).** | **15** |
| **Утицај пројекта на мултикултурност и међуетничку сарадњу**  - Пројекат укључује учешће и сарадњу више различитих националних заједница, чиме се обезбеђује разноликост у приступима и активностима, као и унапређење односа између различитих етничких и културних група **(6 бодова)**.  - Пројекат директно доприноси очувању и афирмацији заједничке културне баштине, са циљем изградње трајних веза и унапређења међуетничке толеранције и разумевања у мултикултурном контексту **(6 бодова).**  - Подстицање активног дијалога и сарадње међу различитим културним групама путем заједничких иницијатива које имају за циљ изградњу поверења и дугорочних партнерстава **(3 бода)**. | **15** |
| **Допринос пројекта друштвеној стабилности и процесу помирења**  - Пројекат има значајан потенцијал да утиче на унапређење социјалне стабилности у локалној заједници кроз активности које промовишу помирење, јачање друштвених веза и активно укључивање грађана у решавање друштвених конфликата **(5 бодова)**.  - Дугорочни утицај пројекта на процес помирења и јачање међуетничког - поверења се огледа у континуираном ангажману заједница на спровођењу заједничких пројеката и иницијатива који доприносе одрживој стабилности **(5 бодова)**. | **10** |
| **Капацитет носиоца пројекта и изводљивост плана**  - Способност и претходно искуство носиоца пројекта у спровођењу сличних активности, посебно у области регионалне сарадње и међуетничког дијалога, што осигурава квалитет и поузданост предложеног пројекта **(6 бодова).**  - Пројектни тим има јасно дефинисане људске и материјалне ресурсе који су довољни за успешно спровођење предложених активности и постизање очекиваних резултата, уз претходно искуство у сличним пројектима **(6 бодова)**. | **12** |
| **Одрживост резултата пројекта након завршетка финансирања**  - Резултати и постигнућа пројекта су дугорочно одрживи и постоје јасни планови за наставак активности након завршетка финансирања, што осигурава континуитет пројектних ефеката **(5 бодова)**.  - Пројекат је осмишљен на такав начин да активности могу бити интегрисане у постојеће локалне стратегије или развојне планове, чиме се обезбеђује да ће резултати имати дуготрајан утицај на регионалну сарадњу **(5 бодова).** | **10** |
| **Рационалност трошкова и сврсисходност буџета**  - Буџетски план је детаљно разрађен, а појединачне буџетске линије су усклађене са предложеним активностима и очекиваним резултатима, уз адекватну алокацију људских и финансијских ресурса **(6 бодова).**  - Висина предложених трошкова за планиране буџетске линије је реална и одговара обиму активности, чиме се обезбеђује економска оправданост целокупног пројекта **(6 бодова).** | **12** |
| **Видљивост и комуникација резултата пројекта**  - Пројекат предвиђа адекватну и ефикасну промоцију кроз различите медијске канале и јавне наступе, чиме се обезбеђује видљивост и препознатљивост пројектних резултата у широј јавности **(5 бодова).**  - Индикатори видљивости су јасно дефинисани и мерљиви, што омогућава праћење и процену утицаја пројекта на циљне групе и шире друштво **(4 бода).** | **9** |
| **Интеграција локалне заједнице у пројектне активности**  - Пројекат укључује активну сарадњу са локалним организацијама, институцијама и становништвом, чиме се осигурава укљученост заједнице у свим фазама пројекта и подстиче њихово учешће у дугорочним процесима регионалне сарадње **(6 бодова).** - Пројекат омогућава да резултати буду лако доступни и применљиви у локалној заједници, што повећава њихову вредност и одрживост на нивоу локалних актера **(3 бода).** | **9** |
| **Утицај пројекта на образовање и подизање свести**  - Пројекат доприноси едукацији и подизању свести у области друштвене стабилности кроз организовање радионица, семинара или других едукативних програма намењених широј јавности **(5 бодова).** - Обука и материјали који се креирају у оквиру пројекта имају потенцијал да остану доступни у јавном простору, чиме се осигурава дугорочна примена у образовним програмима и подизање свести о значају сарадње и помирења **(3 бода)**. | **8** |
| **МАКСИМАЛАН БРОЈ БОДОВА** | **100** |